ཁོ་བོའི་སྨྱུག་མིང་ལ་ཤིས་ཚང་ལྗང་མྱུག་དང་།དྲ་མིང་ལ་འབར་ཞུན་ཞེས་འབོད།དུས་རབས་སྔ་མའི་ལོ་རབས་བརྒྱད་ཅུ་བའི་ནང་མདོ་ལྷོའི་ཀླུ་ཆུའི་ཡུལ་དུ་སྐྱེས།ཆུང་དུས་སློབ་ཆུང་ལོ་རིམ་ལྔ་བ་མཐར་ཕྱིན་ཁ་མར་རང་ཉིད་ཀྱི་མོས་པ་ལྟར་རབ་ཏུ་བྱུང་སྟེ་ད་བར་དགོན་སྡེའི་སློབ་གསོ་འབའ་ཞིག་གི་ཁྲོད་ནས་འཚར་ཏེ་འོངས།༢༠༠༡ལོར་གསར་རྩོམ་གྱི་ལམ་བུར་ཞུགས་པ་ནས་སྔ་ཕྱིར་ཚད་དམའ་བའི་སྙན་ངག་དང་།ལྷུག་རྩོམ།འབོལ་རྩོམ།དཔྱད་རྩོམ།གཞས་ཚིག་སོགས་མང་དུ་བྲིས་ཤིང་།དེ་དག་ལས་འགའ་ཞིག་ཕྱོགས་བསྡེབས་ཀྱིས་དེབ་ཀྱི་གཟུགས་སུའང་དཔར་མྱོང་།ད་ལྟ་མི་ཡུལ་གྱི་གྲུ་ག་ཞིག་ཏུ་སློབ་སྦྱོང་ཞེས་པའི་ཐ་སྙད་དེའི་མངའ་ཐང་ན་ཅི་ཞིག་གིས་སེམས་པ་མ་ཁོམ་པར་ལུས་ཡོད།